Sfântul mucenic Calistrat şi a celor împreună cu dânsul 49 de Sfinţi 
mucenici ( 304) 

Materiale despre Sfântul mucenic Calistrat şi a celor împreună cu dânsul 49 de 
Sfinţi mucenici: 

2 o e 


Sfântul mucenic Calistrat ($ 304) - S-a născut în orașul Cartagina din Africa din 
părinţi creştini. Tânărul Calistrat a intrat în armată, într-una dintre legiunile Romei, 
sub comanda lui Persentin, în timpul persecuțiilor împăraților Dioclețian și Maxi- 
mian. Într-o noapte, pe când Sfântul mucenic Calistrat se ruga, câțiva ostaşi îl aud 
pronunţând numele Mântuitorului lisus Hristos, fapt pentru care a doua zi l-au adus 
în faţa tribunalului. Fiind pus să jertfească idolilor, acesta refuză şi este băgat într- 
un sac de piele şi aruncat în mare. Pentru că scapă în mod miraculos, alți 49 de 
ostaşi se alătură sfântului mucenic, pătimind alături de acesta, fiind omorâţi noap- 
tea în temniță. 

În această lună (septembrie), ziua a douăzeci şi şaptea - Sfântul mucenic 
Calistrat şi cei împreună cu dânsul (Minei) 


La Vecernie 


La Doamne, strigat-am..., se pun stihirile pe 6:3 din Octoih şi 3 ale sfântului, pe 
glasul al 8-lea: 


Stihirile sfântului: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare nulă. 


Mucenice pătimitorule Calistrate, luminându-ţi-se cugetul cu lumina bunei cre- 
dinţe, neabătut ai umblat, pe calea ceea ce duce la fericirea cea veşnică, biruind 
toate meşteşugirile vrăjmaşului. Pentru aceea te lăudăm, cinstind sfințită pomenirea 
ta prea fericite. 


Mucenice cugetătorule de Dumnezeu Calistrate, îmbogăţindu-te de Cuvântul vieții, 
ai îndreptat către viaţă, pe cei ce mai-nainte ticăloşeşte fiind morţi din necuno- 
ştinţă, au primit pe urmă moarte cu osârdie pentru Hristos; şi se cred cu adevărat a 

fi vii întru Hristos. Cu care împreună roagă-te pentru noi către Domnul cel prea 
bun. 


Mucenice sfințite Ghimnasie, tăindu-ţi-se capul cu sabia, în râurile sângelui tău, 
ai înecat cu adevărat pe faraon cel viclean. Şi acum izvorăşti tămăduiri tuturor ce- 
lor ce aleargă cu credinţă la Biserica ta, şi cinstesc într-însa nevoinţele tale, şi prăz- 
nuiesc cinstită pomenirea ta, fericite. 


Slavă Tatălui şi Fiului şi Sfântului Duh, glasul al 4 lea, a lui Vizantie 


Mai înainte de cinstită răstignirea Ta, moartea era înfricoşată oamenilor, iar după 
mărita patimă s-a făcut omul înfricoşat morţii. Pentru aceasta, a biruit puterea vrăj- 
maşului purtătorul de chinuri. Cu ale căruia rugăciuni, mântuieşte Hristoase sufle- 
tele noastre. 


Și acum şi pururea şi în vecii vecilor. (a Născătoarei de Dumnezeu) 
Podobie: Dat-ai semn... 


Bucură-te, Ceea ce străluceşti ca soarele, căruţa cea neapusă a Soarelui, ceea ce ai 
strălucit Soarele cel necuprins cu gândul; bucură-te, gând, care străluceşti cu dum- 
nezeieştile luminări; strălucirea fulgerului, care luminezi marginile pământului. 
Ceea ce cu adevărat luceşti ca aurul, cea cu totul frumoasă, şi prea fără de prihană. 
Ceea ce ai fulgerat credincioşilor Lumina cea neînserată. 


A Crucii, Născătoarei, asemenea 


Stăpâna cea fără prihană, văzând pe Hristos omorât, şi omorând pe vicleanul, plân- 
gându-L ca pe un Stăpân Îl lăuda pe EI, ca pe Cel ce a ieşit din pântecele ei, şi 
mirându-se de îndelungă răbdarea Lui striga către Dânsul: Fiul meu prea dorite, nu 
uita pe roaba Ta, nu te zăbovi lubitorule de oameni, cela ce eşti Iubitul inimii mele. 


Stihoavna din Octoih. 

Slavă Tatălui şi Fiului şi Sfântului Duh, a sfântului, glasul al 5-lea 

Facere a lui Anatolie: Pe purtătorul de chinuri al lui Hristos, Calistrat, cela ce îm- 
preună cu ceata sa a străbătut calea cea frumoasă a muceniciei; şi prin cumplite 


sfărâmările mădularelor sale, vitejeşte a surpat pe tiranul cel fărdelege, toți îm- 
preună cu cântări să cinstim pomenirea lor cea de peste an. Căci rănile cele nesu- 

ferite de bunăvoie pătimind, pentru Hristos Dumnezeu le-a răbdat, primind de la 
Dânsul cununile biruinţei, şi cu bucurie stându-i acum înainte, neîncetat se roagă, 
să se mântuiască sufletele noastre. 


Și acum şi pururea şi în vecii vecilor. (a Născătoarei de Dumnezeu) 


Stăpână primeşte rugăciunile robilor tăi, şi ne mântuieşte pe noi de toată nevoia şi 
necazul. 


A Crucii, Născătoarei 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare nulă. 


Ce privire este aceasta care de ochii mei se vede, o Stăpâne! Cela ce ţii dimpreună 
toată zidirea, pe Cruce Te-ai pironit, şi ai murit Cel ce tuturor dai viaţă. Născă- 
toarea de Dumnezeu plângând a zis, când a văzut spânzurând pe Cruce, pe Cela ce 
negrăit a răsărit dintr-însa, pe Dumnezeu şi omul. 


Troparul, glasul al 4-lea: Mucenicii Tăi, Doamne, întru nevoinţele lor, cununile 
nestricăciunii au dobândit de la Tine, Dumnezeul nostru. Că având tăria Ta, pe chi- 
nuitori au învins; zdrobit-au şi ale demonilor neputincioase îndrăzniri. Pentru ru- 
găciunile lor, mântuieşte sufletele noastre, Hristoase Dumnezeule. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


La Utrenie 


După obişnuitele Catisme, Sedelnele Octoihului Psalm 50. Canoanele ale Octoi- 
hului amândouă, şi al sfântului pe 4. 


Canonul Sfântului 
facere a lui losif 


Cântarea 1-a, glasul al 8-lea 

Irmos: Cântare să înălțăm popoare, minunatului Dumnezeului nostru, celui ce a 
izbăvit din robie pe Israil, cântare de biruinţă cântându-i şi strigând: Să cântăm Ţie 
unuia Stăpânului. 


Umblând neabătut pe calea muceniciei, te-ai făcut cale celor rătăciţi, ducându-i că- 
tre dumnezeiasca odihnă prea fericite. Pentru aceasta cu credinţă te lăudăm pe tine, 
Calistrate. 

Răsărind ca o stea prea luminată, ai luminat Biserica lui Hristos cu lumina cuno- 
ştinţei de Dumnezeu, iar întunericul necunoştinţei l-ai gonit mucenice, şi ai surpat 
capiştile înşelăciunii. 

Vitejeşte suferind toată ispita, pentru Hristos, Calistrate moarte ai suferit. Pentru 
aceea te-ai mutat către odihnă nemuritoare, şi te veseleşti împreună cu Cetele înge- 
rilor. 

Slavă Tatălui şi Fiului şi Sfântului Duh. 

Jeratec aprins de focul Dumnezeiescului Duh, s-a arătat sfințitului Ghimnasie, şi a 
ars materia înşelăciunii; iar cu minunile răcoreşte pe cei arşi de dogoreala patimi- 
lor. 

Şi acum şi pururea şi în vecii vecilor. Amin (a Născătoarei de Dumnezeu) 

Numai tu, Preacurată între femei mai presus de fire ai purtat în pântece pe Unul din 
Treime, neispitită de bărbat. Pentru aceasta te mărim pe tine, şi pe Cel ce S-a năs- 
cut din tine mai presus de toată pricina, şi de cuvânt. 

Cântarea a 3-a 


Irmos: Cela ce ai întărit cu... 


Nejertfind nicidecum dumnezeilor celor ciopliţi, jertfă curată te-ai adus lui Dumne- 
zeu, celui ce S-a jertfit pentru noi, mucenice purtătorule de chinuri, Calistrate. 


Fund împodobit cu haină vopsită din sfinţite sângiurile tale mucenice, stai înaintea 
Impăratului veacurilor, purtând cunună, fericite. 


Slavă Tatălui şi Fiului şi Sfântului Duh. 


kkhkhkkrhkhkhkhkkhkhkkhkhkkhkikkhkihkikyiyk 


Xp Xe e e e Xe Xe e e e Xe Xe e e e e 2 e De e e e e e e e e 2 e e e Xe eX 


kkkkkkhkhkkhkhkkhkhkhkhkhkikhkihkikhkikirik 


Xp XP Xp Xe Xe XP XP Xe Xe Xe Xe Xe e e Xe Xe Xe e De e Xe Xe Xe e e Xe Xe Xe e e eX XX 


Gol s-a arătat vrăjmaşul, văzându-te pe tine şi pe cel ce s-a nevoit cu tine, îmbră- 
caţi de sus cu dumnezeiască mărire: o, purtătorule de chinuri, Ghimnasie. 


Şi acum şi pururea şi în vecii vecilor. Amin (a Născătoarei de Dumnezeu) 


Fă rugăciune neîncetată către Fiul tău Fecioară, ca să ne mântuiască pe noi, de pri- 
mejdiile cele viitoare, şi de iadul cel veşnic. 


Irmosul: Cela ce ai întărit cu Cuvântul cerurile, şi pământul l-ai întemeiat pe ape 
multe, întăreşte-mă către cântarea slavosloviei Tale, Doamne. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Răni de multe feluri suferind, şi arătat primind cununi de la Dumnezeu fericiților, 
rugaţi-vă lui Hristos pentru noi, cei ce săvârşim pomenirea voastră cea sărbătorea- 
scă prea mare Calistrate, împreună cu cei ce au pătimit cu tine, pentru ca să împace 
turma şi poporul; căci El este întărire credincioşilor. 


Icos: Sicriul moaştelor tale Calistrate văzându-l, cânt şi măresc durerile şi chinurile 
care ai suferit pătimind. Pentru aceasta te rog pe tine, fă şi mie milostiv pe Hristos 
puitorul tău de nevoințe, ca prin dar, să-mi dea mie cuvânt, ca să pot lăuda luptele 
tale, că nimenea dintre oameni nu va putea, cu bună cuvântare a spune vitejiile tale. 
Cum ai intrat cu bărbăţie la divan, mustrând cugetele cele ce se târau pe jos, şi pro- 
povăduind, că Hristos este întărire credincioşilor. 


Sedealna, glasul al 5-lea: 

Podobie: Cuvântul cel împreună... 

Să lăudăm chinurile lui Calistrat, o credincioşilor, să prea mărim ostenelile lui Ghi- 
mnasie şi dimpreună să fericim cu osârdie, pe cei ce cu dragoste vitejeşte s-au ne- 


voit, şi să strigăm către dânşii; Ostaşilor ai bunei credinţe, cereţi ca să ni se dăru- 
iască nouă pace şi mare milă. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


Viforul patimilor mă tulbură prea curată şi mă îneacă, şi nu încetează aducându-mi 
povară de supărări. Ci tu mă mântuieşte Născătoare de Dumnezeu, ceea ce eşti bu- 
nă, şi mă scapă de primejdii, căci ai şi voie şi putere, ca una ce eşti Maică Dumne- 
zeului tuturor. 

A Crucii, Născătoarei 

Dacă te-ai pironit pe Cruce îndelung-răbdătorule, şi cu sulița i s-a rănit coasta Ta 
cea prea curată, îngăduitorule Hristoase şi mult îndurate! Văzându-Te, Ceea ce fără 
patimă negrăit Te-a născut cu trup, se tânguia şi plângea. Dar lăuda dumnezeiasca 
şi multa şi nemărginita Ta pogorâre. 


Cântarea a 4-a 


Irmos: Auzit-am Doamne taina iconomiei Tale, înţeles-am lucrurile Tale, şi am 
prea mărit Dumnezeirea Ta. 


Ca un voievod al oştilor prea ales mucenice, tăbărând împotriva celor ce te goneau, 
ai tras către dumnezeiasca viaţă, pe cei ce de demult îi avea robii. 


Cu râurile cuvintelor tale, ai adăpat inimile, şi le-ai povăţuit către apa cea de-a pu- 
rurea vie, nevoitorule al Domnului, vrednicule de laudă. 


Ca un berbece se junghie cu toată osârdia, pururea pomenitul Calistrat, având ca 
nişte miei jertfiți înaintea lui pe ostaşii cei viteji. 


Slavă Tatălui şi Fiului şi Sfântului Duh. 


Bucurându-se, Ghimnasie ca o vie cu cuvântul tău mucenice, a rodit strugurul cel 
de mucenicie, din care curge vinul bunei credinţe. 


Şi acum şi pururea şi în vecii vecilor. Amin (a Născătoarei de Dumnezeu) 


Inima mea cea întinată de patimi, spală-o Fecioară, şi mă fă desăvârşit lăcaş curat 
dumnezeieştilor străluciri. 


Cântarea a 5-a 

Irmos: Din noaptea necunoştinţei, marginile cunoștinței de Dumnezeu strălucindu- 
le, luminează-mă cu dimineaţa iubirii Tale de oameni, Doamne. 


Dorind mucenice de Hristos Dumnezeul nostru cu toată inima, te-ai întărit, şi ai 
pierdut tăria vrăjmaşului cea fără de putere. 


Arătându-te căpetenie oştirii celei dumnezeieşti Calistrate, te-ai numărat cu Oştile 
îngerilor mucenice, veselindu-te. 


Slavă Tatălui şi Fiului şi Sfântului Duh. 


Fiind luminat de mărirea razelor celor muceniceşti Ghimnasie, cu bucurie te-ai mu- 
tat acum către luminănile îngerilor. 


Şi acum şi pururea şi în vecii vecilor. Amin (a Născătoarei de Dumnezeu) 


Răsărit te-ai arătat, Soarelui dreptăţii Preacurată! Pe care roagă-L, să mântu- 
iască pe cei ce curat te slăvesc. 


Cântarea a 6-a 

Irmos: Curăţeşte-mă Mântuitorul... 

Fălcile leilor celor nevăzuţi le-ai sfărâmat înțelepte, şi pe cei ce de demult erau 
mâncare vrăjmaşului, i-ai făcut fii lui Dumnezeu, şi părtaşi desfătării celei fără de 
materie, mucenice Calistrate. 

Grăind cu cuviinţă dumnezeiescul cuvântul cel pentru Dumnezeu, pe închinătorii 
idolilor cei ticăloşi, i-ai făcut fii dumnezeieşti, nevoindu-te împreună cu ei prea 
lăudate, Calistrate. 


Slavă Tatălui şi Fiului şi Sfântului Duh. 


Plecându-vă grumazii voştri Domnului, mucenicilor aţi primit junghiere, şi v-aţi 
adus lui Dumnezeu jertfă deplin, şi aţi luminat Biserica celor întâi născuţi. 


Şi acum şi pururea şi în vecii vecilor. Amin (a Născătoarei de Dumnezeu) 

Sfinţeşte-mi cugetul, şi-mi luminează inima, Sfântă Maica lui Dumnezeu şi mă 
izbăveşte de nevoile care m-au cuprins, ca să te măresc pe tine Născătoare de 
Dumnezeu pururea Fecioară. 


Irmosul: Curăţeşte-mă Mântuitorule, că multe sunt fărădelegile mele, şi mă ridică 
dintru adâncul răutăților rogu-mă. Căci către Tine am strigat, şi mă auzi Dumne- 
zeul mântuirii mele. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Toată osteneala voastră, astăzi Biserica săvârşind sfinților vă laudă acum în taină 
pe voi, ca pe unii ce aţi pătimit pentru dânsa, dumnezeieştilor mucenici, bunilor bi- 
ruitori prea înţelepţi. 


Alt Condac, glasul şi podobia asemenea: 


Ca o stea foarte mare ai strălucit în lume, întinzând razele nevoinţelor şi ale minu- 
nilor tale, luminând pe toți cei ce strigă: Bucură-te, Calistrate, lauda mucenicilor. 


Icos:Pe nevoitorul Domnului şi marele ostaş, şi prietenul Treimii şi tăinuitorul ce- 
lor negrăite, şi râvnitorul lui lisus, adunându-ne credincioşii, cu credinţă să-l lău- 
dăm întru cântări cu bucurie, cinstindu-i luptele şi vitejiile şi durerile, care a răbdat 
pentru Hristos, Împăratul tuturor. Cerând ca prin rugăciunile lui, să câştigăm viaţa 
cea mai bună a Raiului, unde se veselesc cetele celor ce strigă: Bucură-te, Cali- 
strate, lauda mucenicilor. 


Sinaxar 


Întru această lună în 27 de zile, pomenirea Sfântului mucenic Calistrat şi cei 
împreună cu dânsul 49 de Sfinţi mucenici. 


Stih: Tăindu-se de sabie grumazii lui Calistrat, 
Cu ceata bine biruitorilor mucenici s-a numărat. 


Alte Stihuri, la cei 49 de mucenici. 


Stih: A mucenicilor celor nouă împreună zecimea împătrită, 

Prin sabie tăindu-se, au primit cunună neveştejită. 


Și aceşti sfinţi au fost din Roma, în zilele împăratului Dioclețian. Sfântul Calistrat 
fiind prins de Persendin Stratilatul, şi mărturisind că Hristos este Dumnezeu ade- 
vărat, fu bătut foarte. După aceea îl puseră peste nişte hârburi ascuţite, şi-l traseră 
peste dânsele, apoi îl băgară într-un sac şi-l aruncară în mare, şi rupându-se sacul 
ieşi sănătos, şi văzând minunea cei patruzeci şi cinci de slujitori, crezură în Hristos, 
pe care bătându-i Persendin, i-a băgat cu Calistrat în temniţă. Acolo îi învăţă pen- 
tru judecată şi pentru înviere şi pentru suflet. După aceea ieşind din temniţă cu dân- 
şii dimpreună, şi făcând rugăciune, au dărâmat jos pe toţi idolii, şi văzând ceilalţi o 
sută optzeci şi patru de slujitori, au crezut şi aceia, şi li s-au tăiat capetele tuturor. 


Tot în această zi, pomenirea Sfintei mucenițe Epiharis. 


Stih: Epiharis către sabie cu bună îndrăzneală s-a îmbărbătat, 
Având întru ajutor dumnezeiescul dar cel luminat. 

La douăzeci şi şapte de zile Epiharis sabie a suferit, 

Şi cu cetele îngerilor sufletul i s-a unit. 


Epiharis, muceniţa lui Hristos, a fost din Roma, în zilele împăratului Docleţian, şi 
fu prinsă de Chesarie eparhul. Deci mărturisind cu îndrăzneală numele lui Hristos, 
o spânzurară şi o strujiră; după aceea o bătură cu un mai de plumb patru slujitori, 
care, făcând rugăciune sfânta, fură omorâţi de îngeri. Deci luându-și ea răspunsul 
cel prin sabie sfârşitului ei, piatra care era sub picioarele ei a izvorât mulțime de 
apă, şi lovindu-se cu sabia de ucigași, şi-a dat fericitul şi cinstitul suflet la Dumne- 
zeu. 


Tot în această zi, prea cuviosul părintele nostru Ionatie, ce a fost egumen la mă- 
năstirea Mântuitorului Hristos, ce se cheamă Valea adâncă. 


Acesta a fost dintru a doua eparhie a Capadociei pe vremea împăraţilor, Nichifor şi 
loan, care din pruncie a fost dăruit lui Dumnezeu de părinţii lui ca şi sfinţitul 
Samuil, şi fiind învăţat adeverinţa petrecerii călugăreşti de Vasilie, ctitorul mâ- 
năstirii, şi trecând prin toate treptele bisericeşti, s-a hirotonit preot, şi s-a pus 
egumen, care a crescut şi a înmulțit mănăstirea spre venituri, şi spre toate cele ce 
trebuiau; şi a zidit şi dumnezeieşti biserici a Sfântului Arhanghel Mihail, şi văză- 
torului de Dumnezeu, Ilie, şi a făcut şi altă sfântă biserică a Sfinţilor apostoli la un 
târg din afara cetăţii de asemenea şi la canonice, un zid tare şi foarte frumos. 

Și în zilele nepăcii s-a nevoit vitejeşte împotriva celor ce biruiau atunci, pe care-i 
hirotonise cel fărădelege şi fără Dumnezeu Andat, care toată lumea o a tulburat 
cumplit. Deci ieşind acesta din mijloc, s-a dus la Constantinopol, şi a făcut sfinte 
odoare, şi semnul Domnului nostru lisus Hristos şi Evanghelie ferecată cu argint, 
care o a şi trimis prin fraţi ce erau cu dânsul la acea mânăstire, iar el zăbovindu-se 
acolo a căzut în boala dizenteriei, de care văzând că se topea de tot şi încet încet îl 
grăbea moartea, se silea să meargă la mănăstirea sa. Deci sosind la Amoreia şi-a 
luat sfârşitul vieţii, şi s-a îngropat la o biserică cinstită a acelui oraş, şi dacă a trecut 
un an, au vrut părinţii mânăstirii să-i ia moaştele, şi deschizându-i sicriul, i-au aflat 
trupul întreg şi nestricat, şi plin de minunat miros. ŞI l-au adus la mănăstirea lor, şi 
l-au pus în tinda bisericii. 


Tot în această zi pomenirea Sfinţilor apostoli Marcu, Aristarh şi Zinon. 


Marcu apostolul, care şi loan se cheamă (de care pomeneşte apostolul Luca la car- 
tea Faptelor Apostolilor) hirotonindu-se de apostoli episcop Bivlei, s-a cunoscut 
isteţ la lucru evanghelicesc, şi aşa era de lipit şi iubit la Dumnezeu, cât de umbra 
lui se depărtau bolile. 


Însă aflatu-s-a şi alt apostol Aristarh într-acei 70, de care a pomenit apostolul în 
Epistola către Romani, şi a fost episcop la Apamia Siriei. 


Alt loan Acridomelitrofos (adică ce se hrăni cu mugur şi cu miere) îmbrăcat cu 
cojoc, acela a fost Zinon legiuitorul de care pomeneşte fericitul Pavel în Epistola 
către Romani, şi acesta a fost episcop în Diospol, care făcându-se lăcaş Sfântului 
Duh, şi propovăduind Evanghelia a trecut către Domnul. 


Tot în această zi, Sfinţii mucenici Filimon, episcopul Fortunianu şi Sfânta mu- 
ceniță Gaiani. 


Stih: Spatele să se ardă Gaiani ţi s-a dat, 
Și de dosul sabiei celei de văpaie ai scăpat. 


Tot în această zi, pomenirea celor cincisprezece mucenici, care s-au băgat în 
corabie, și aprinzând corabia cu foc, s-au înecat în mare. 


Stih: Ceata nevoitorilor cea în trei câte cinci numărat, 
Până şi la fundul mării pogorându-se s-a afundat. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 

Cântarea a 7-a 


Irmos: Tinerii cei ce mersese din ludeea în Babilon oarecând, cu credinţa Treimii, 
văpaia cuptorului o au călcat, cântând: Dumnezeul părinţilor noştri, bine eşti cu- 
vântat. 


Lămurindu-te ca aurul de focul chinurilor, te-ai arătat închipuire patimilor lui Hri- 
stos, şi acum te-ai pus bine în comorile cele dumnezeieşti, mărite, strigând: Bine 
eşti cuvântat, Dumnezeul părinţilor noştri. 


Topindu-te de chinuri, te-ai arătat sabie cerească, prea fericite, tăind cetele dracilor 
celor nevăzuţi Calistrate şi strigând: Bine eşti cuvântat, Dumnezeul părinților no- 
ştri. 

Tare luptător te-ai arătat împotriva necredinţei, mucenice Calistrate, cu puterea 
Treimii, cu ale căreia străluciri luminându-te acum strigi: Bine eşti cuvântat, Dum- 
nezeul părinţilor noştri. 

Slavă Tatălui şi Fiului şi Sfântului Duh. 

Cu cuget neclintit, iubind pe Hristos, mucenice Ghimnasie, te-ai jertfit împreună cu 
toți râvnitorii tăi, cu mulțumită cântând: Bine eşti cuvântat, Dumnezeul părinților 
noştri. 

Şi acum şi pururea şi în vecii vecilor. Amin (a Născătoarei de Dumnezeu) 

Roagă pe Cel întrupat din tine mai presus de gând şi de cuvânt, ceea ce eşti de 
Dumnezeu dăruită, ca să ne mântuim noi, cei ce cu dragoste te cinstim pe tine, şi 
cu un glas strigăm: Bine eşti cuvântat, Dumnezeul părinților noştri. 

Cântarea a 8-a 


Irmos: Tinerii cei grăitori... 


Dezrădăcinând spinii înşelăciunii mucenice, te-ai arătat pom prea frumos al Raiu- 
lui, aducând prin dumnezeiescul dar, rodurile bunei credințe. 


Privind la nădejdile cele viitoare, cu îndrăzneală ai năvălit către lupte, şi biruind 
după lege te-ai încununat, Calistrate. 

Binecuvântăm pe Tatăl, pe Fiul şi pe Sfântul Duh, Domnul. 


Biserica ta câştigându-o casă de doctorie cei ce cu bună credinţă năzuiesc la dânsa, 
ŞI se izbăvesc de cele rele, lăudându-te cu credinţă, mărite Ghimnasie. 


Şi acum şi pururea şi în vecii vecilor. Amin (a Născătoarei de Dumnezeu) 


Ca una ce eşti mai presus decât toate făpturile de Dumnezeu dăruită Fecioară, fe- 
reşte cugetul meu nevătămat, de smintelile înşelătorului prea curată. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Tinerii cei de Dumnezeu cuvântători în cuptor, împreună cu focul fiind şi văpaia 
călcând-o, au săltat: Binecuvântaţi, toate lucrurile Domnului, pe Domnul! 


Cântarea a 9-a 
Irmos: Înfricoşatu-s-a tot auzul... 


Tămăduiri izvorăşte sicriul moaştelor tale, tuturor celor ce au trebuință mucenice 
Calistrate, şi cu adevărat încetează patimile cele ce anevoie se vindecă, şi goneşte 
întunericul duhurilor celor necurate, cu lucrarea şi cu puterea şi cu darul Dumne- 
zeiescului Duh. 


Arătatu-v-aţi mucenicilor lui Hristos, ca un lanţ de Dumnezeu împletit, ținându-vă 
unul de altul cu darul, alergând către înălţime, şi sfinţind pământul cu vărsarea sân- 
gelui. Pentru aceea veselindu-ne, cu credinţă prăznuim pomenirea voastră. 


Cunună neveştejită şi mărire veşnică, şi bucurie şi veselie care nu are sfârşit, şi 
Impărăția Cerurilor ai primit cu cei ce împreună cu tine s-au nevoit Calistrate de 
Dumnezeu înțelepte; cu care împreună adu-ţi aminte pentru noi către Domnul. 


Slavă Tatălui şi Fiului şi Sfântului Duh. 


Dumnezeiasca pomenire a înţeleptului Calistrat şi a lui Ghimnasie, şi a nevoi- 
torilor celor împreună cu dânşii, astăzi strălucind mai luminat decât soarele, lu- 

minează toate marginile cu razele sale. Cu ale cărora rugăciuni Hristoase, izbă- 
veşte-ne pe noi de osândă. 


Şi acum şi pururea şi în vecii vecilor. Amin (a Născătoarei de Dumnezeu) 


Glasul lui Gavriil cu veselie strigăm către tine: Bucură-te, bucuria credincioşilor! 
Bucură-te, sfeşnicul cel de aur şi masă, munte şi uşă înţelegătoare! Bucură-te, dum- 
nezeiască căruță a Împăratului Hristos! Bucură-te, dezlegarea blestemului, cea prea 
binecuvântată. 


Irmosul: Infricoşatu-s-a tot auzul de nespusa lui Dumnezeu pogorâre, căci Cel 

Preaînalt de voie S-a pogorât până şi la trup, din pântece fecioresc făcându-se om. 

Pentru aceea pe prea curata Născătoarea de Dumnezeu, credincioşii o mărim. 
Luminânda 

Podobie: Cu ucenicii... 

Intărindu-se de Duhul Sfânt, biruitorii mucenici, au surpat semeția tiranilor, răb- 

dând pentru Hristos toată ispita chinurilor, prea înțeleptul Callistrat şi Ghimnasie 

cel cu adevărat minunat, dimpreună cu ceilalți împreună nevoitori. A cărora lumi- 

nată pomenire săvârşindu-o, o am aflat mântuire sufletească. 

Slavă Tatălui şi Fiului şi Sfântului Duh. 

Podobie: Femei auziţi... 

O, minune! Cum cei de ţărână cu fire de aur s-au arătat! Pentru că nici focul, nici 

sabia, nici dinţii fiarelor, nici rănile nu i-au înfricoşat. Ci în trup fiind, pe cel fără 

de trup surpându-l, pentru noi se roagă Domnului. 

Și acum şi pururea şi în vecii vecilor. (a Născătoarei de Dumnezeu) 

Ce cuvânt poate prea mări mărirea darurilor celor dumnezeieşti, cărora ne-ai în- 

vrednicit pe noi, Stăpâne cu totul îndurate? Căci căzând mişeleşte din viaţa cea mai 

bună Hristoase, iarăşi ne-ai înălțat întrupându-Te din Fecioară, şi mântuindu-ne ca 


un lubitor de oameni, şi Dumnezeu milostiv. 


A Crucii, Născătoarei 

tânguindu-te Născătoare de Dumnezeu. 


Și cealaltă slujbă a Utreniei după rânduială şi Otpustul. 

Canon de rugăciune către Sfinţii mucenici Calistrat şi Ghimnasie şi către cei 
împreună cu dânşii 


Canon de rugăciune către Sfinții mucenici Calistrat şi Ghimnasie şi către cei 
împreună cu dânşii (s.v. 27 septembrie / s.n. 10 octombrie): 


https://www.academia.edu/58700750/Canon_de_ rug %C4%83ciune_c%C4%83tre_ Sfin % 
C5%A3ii mucenici Calistrat %C5%9Fi Ghimnasie 9% C59%9Fi _c%oCA4% 83tre_cei 9% C3 
9% AEmpreun % C4% 83 _ cu d%C3% A2n % C5%9Fii 27 septembrie 


https://archive.org/details/canon_20211018 
https://www.slideshare.net/slideshow/canon-250464955/250464955 


Se aie 2 
Canon de rugăciune la Sfinţii Mucenici Calistrat şi cei împreună cu dânsul 27 Sep. 
- slujitor Dani: 
https://www.youtube.com/watch?v=38NBjBrSeOk&t=6s 

Troparul Sfinţilor mucenici Calistrat şi Ghimnasie şi a celor împreună cu dânşii, 
glasul al 4-lea: Mucenicii Tăi, Doamne, întru nevoinţele lor, cununile nestrică- 
ciunii au dobândit de la Tine, Dumnezeul nostru. Că având tăria Ta, pe chinuitori 
au învins; zdrobit-au şi ale demonilor neputincioase îndrăzniri. Pentru rugăciunile 
lor, mântuieşte sufletele noastre, Hristoase Dumnezeule. 


facere a lui losif 


Cântarea 1 

Irmos: Cântare să înălțăm popoare, Minunatului Dumnezeului nostru, cel ce a 
izbăvit din robie pe Israel, cântare de biruinţă cântându-l şi grăind: să cântăm Ție 
Unuia, Stăpânului. 

Stih: Sfinţilor mucenici, rugaţi-vă lui Dumnezeu pentru noi. 

Umblând neabătut pe calea muceniciei, te-ai făcut cale celor rătăciţi, ducându-i 
către dumnezeiasca odihnă, prea fericite. Pentru aceasta, cu credinţă te lăudăm pe 
tine, Sfinte Calistrat. 

Stih: Sfinţilor mucenici, rugaţi-vă lui Dumnezeu pentru noi. 

Răsărind ca o stea prea luminată, ai luminat Biserica lui Hristos cu lumina cu- 
noştinței de Dumnezeu, iar întunericul necunoştinţei l-ai gonit, mucenice şi ai 
surpat capiştile înşelăciunii. 

Stih: Sfinte mucenice Calistrat, roagă-te lui Dumnezeu pentru noi. 

Vitejeşte suferind toată ispita pentru Hristos, mucenice Calistrat, moarte ai suferit. 
Pentru aceea te-ai mutat către odihna cea nemuritoare şi te veseleşti împreună cu 
cetele îngerilor. 

Slavă Tatălui şi Fiului şi Sfântului Duh. 

Jăratec aprins de Focul Dumnezeiescului Duh, s-a arătat Sfinţitul Ghimnasie şi a 
ars materia înşelăciunii; iar acum cu minunile răcoreşte pe cei arşi de dogoreala 
patimilor. 

Şi acum şi pururea şi în vecii vecilor. Amin (a Născătoarei). 

Numai tu, Preacurată, între femei mai presus de fire, ai purtat în pântece neispitită 
de bărbat, pe Unul din Treime. Pentru aceasta, te mărim pe tine şi pe Cel ce S-a 
născut din tine mai presus de toată pricina şi de cuvânt. 

Cântarea a 3-a 


Irmos: Cel ce ai întărit cu cuvântul... 


Stih: Sfinte mucenice Calistrat, roagă-te lui Dumnezeu pentru noi. 

Nejertfind nicidecum zeilor ciopliţi, te-ai adus jertfă lui Dumnezeu, cel ce S-a 
jertfit pentru noi, mucenice purtătorule de chinuri, Sfinte Calistrat. 


Stih: Sfinţilor mucenici, rugaţi-vă lui Dumnezeu pentru noi. 


Fiind împodobit cu haină vopsită din sfinţite sângiurile tale, mucenice, stai înaintea 
Impăratului veacurilor, purtând cunună, fericite. 


Slavă Tatălui şi Fiului şi Sfântului Duh. 


Gol s-a arătat vrăjmaşul văzându-te pe tine şi pe cel ce s-a nevoit cu tine, îmbrăcaţi 
de sus cu dumnezeiască mărire; o, purtătorule de chinuri Sfinte Ghimnasie. 


Şi acum şi pururea şi în vecii vecilor. Amin (a Născătoarei). 


Fă rugăciuni neîncetate către Fiul tău, Fecioară, ca să ne mântuiască pe noi de 
primejdiile cele viitoare şi de iadul cel veşnic. 


Irmosul: Cel ce ai întărit cu cuvântul cerurile şi pământul l-ai întemeiat pe ape 
multe, întăreşte-mă către cântarea slavosloviei Tale, Doamne. 


Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale şi am 
prea mărit Dumnezeirea Ta. 


Stih: Sfinţilor mucenici, rugaţi-vă lui Dumnezeu pentru noi. 


Ca un prea ales voievod al oştilor, mucenice, tăbărând împotriva celor ce te pri- 
goneau, ai tras către dumnezeiasca Viaţă, pe cei ce de demult îi avea robiţi. 


Stih: Sfinţilor mucenici, rugaţi-vă lui Dumnezeu pentru noi. 


Cu râurile cuvintelor tale ai adăpat inimile şi le-ai povăţuit către apa cea de-a puru- 
rea vie, nevoitorule al Domnului, vrednicule de laudă. 


Stih: Sfinţilor mucenici, rugaţi-vă lui Dumnezeu pentru noi. 


Ca un berbec se înjunghie cu toată osârdia, pururea pomenitul Sfânt Calistrat, 
având ca nişte miei jertfiți înaintea lui pe ostaşii cei viteji. 

Slavă Tatălui şi Fiului şi Sfântului Duh. 


Bucurându-se Sfântul Ghimnasie, ca o vie, cu cuvântul tău, mucenice, a rodit stru- 
gurele cel de mucenicie, din care curge vinul dreptei credinţe. 


Şi acum şi pururea şi în vecii vecilor. Amin (a Născătoarei). 


Inima mea cea întinată de patimi spal-o, Fecioară şi mă fă desăvârşit locaş curat 
dumnezeieştilor străluciri. 


Cântarea a 5-a 


Irmos: Din noaptea necunoştinţei, marginile cunoştinţei de Dumnezeu strălucindu- 
le, luminează-mă cu dimineaţa iubirii Tale de oameni, Doamne. 


Stih: Sfinţilor mucenici, rugaţi-vă lui Dumnezeu pentru noi. 


Dorind, mucenice, după Hristos Dumnezeul nostru cu toată inima, te-ai întărit şi ai 
pierdut tăria vrăjmaşului cea fără de putere. 


Stih: Sfinte mucenice Calistrat, roagă-te lui Dumnezeu pentru noi. 


Arătându-te căpetenie Oştirii celei dumnezeieşti, Sfinte Calistrat, te-ai numărat cu 
Oştile îngerilor, mucenice, veselindu-te. 


Slavă Tatălui şi Fiului şi Sfântului Duh. 


Fiind luminat de mărirea razelor celor muceniceşti, Sfinte Ghimnasie, cu bucurie 
te-ai mutat acum către luminările îngerilor. 


Şi acum şi pururea şi în vecii vecilor. Amin (a Născătoarei). 


Răsărit te-ai arătat Soarelui dreptăţii, Preacurată! Pe care roagă-L să mântuiască pe 
cei ce curat te slăvesc pe tine. 


Cântarea a 6-a 
Irmos: Curăţeşte-mă, Mântuitorule... 


Stih: Sfinţilor mucenici, rugaţi-vă lui Dumnezeu pentru noi. 

Fălcile leilor celor nevăzuţi le-ai sfărâmat, înțelepte şi pe cei ce de demult erau 
mâncare vrăjmaşului, i-ai făcut fiii lui Dumnezeu şi părtaşi desfătării celei fără de 
materie, Sfinte mucenice Calistrat. 


Stih: Sfinţilor mucenici, rugaţi-vă lui Dumnezeu pentru noi. 


Grăind cu cuviință dumnezeiescul cuvânt cel despre Dumnezeu, pe închinătorii la 
idoli cei ticăloşi i-ai făcut fii ai lui Dumnezeu, nevoindu-te împreună cu ei, prea 
lăudate mucenice Calistrat. 


Slavă Tatălui şi Fiului şi Sfântului Duh. 


Plecându-vă grumajii voştri Domnului, mucenicilor, aţi primit junghiere şi v-aţi 
adus lui Dumnezeu jertfă deplin şi aţi luminat Biserica celor întâi născuţi. 


Şi acum şi pururea şi în vecii vecilor. Amin (a Născătoarei). 


Sfinţeşte-mi cugetul şi-mi luminează inima, Sfântă Maică lui Dumnezeu şi mă 
izbăveşte de nevoile care m-au cuprins; ca să te măresc pe tine, Născătoare de 
Dumnezeu, pururea Fecioară. 


Irmosul: Curăţeşte-mă, Mântuitorule, că multe sunt fărădelegile mele şi Te rog, 
ridică-mă dintru adâncul răutăților. Căci către Tine am strigat şi mă auzi, Dumne- 
zeul mântuirii mele. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dă-ruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


Răni de multe feluri suferind şi vădit primind cununi de la Dumnezeu, fericiţilor, 
rugaţi-vă lui Hristos pentru noi, cei ce săvârşim pomenirea voastră cea sărbăto- 
rească, prea mare Calistrat, împreună cu cei ce au pătimit cu tine, ca să împace 
turma şi poporul Său, căci EI este Întărirea credincioşilor. 


Condac, glasul al 4-lea: 

Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Toată osteneala voastră, săvârşind astăzi Biserica, sfinților, vă laudă în taină pe 
VOI, ca pe cei ce aţi pătimit pentru dânsa, dumnezeieştilor mucenici, bunilor birui- 
tori prea înţelepţi. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Ca o stea foarte mare ai strălucit în lume, întinzând razele nevoinţelor şi ale minu- 
nilor tale, luminând pe toţi cei ce cântă: Bucură-te, Sfinte Calistrat, lauda muce- 
nicilor. 


Cântarea a 7-a 

Irmos: Tinerii cei ce au mers din ludeea în Babilon, oarecând, cu credinţa Treimi 
văpaia cuptorului au călcat, cântând: Dumnezeul părinților noştri, bine eşti cu- 
vântat. 

Stih: Sfinţilor mucenici, rugaţi-vă lui Dumnezeu pentru noi. 

Lămurindu-te ca aurul de focul chinurilor, te-ai arătat închipuire patimilor lui 
Hristos şi acum te-ai pus bine în comorile cele dumnezeieşti, mărite, cântând: 
Binecuvântat eşti, Dumnezeul părinților noştri. 

Stih: Sfinte mucenice Calistrat, roagă-te lui Dumnezeu pentru noi. 

Topindu-te de chinuri, te-ai arătat sabie cerească, prea fericite, tăind cetele demo- 
nilor celor nevăzuţi, Sfinte mucenice Calistrat şi cântând: Binecuvântat eşti, Dum- 
nezeul părinţilor noştri. 

Stih: Sfinte mucenice Calistrat, roagă-te lui Dumnezeu pentru noi. 

Tare luptător te-ai arătat împotriva necredinţei, Sfinte mucenice Calistrat, cu 


puterea Treimui; cu ale Cărei străluciri luminându-te, acum cânți: Binecuvântat 
eşti, Dumnezeul părinților noştri. 

Slavă Tatălui şi Fiului şi Sfântului Duh. 

Cu cuget neclintit, iubind pe Hristos, Sfinte mucenice Ghimnasie, te-ai jertfit 
împreună cu toţi râvnitorii tăi, cu mulțumire cântând: Binecuvântat eşti, Dumne- 
zeul părinţilor noştri. 

Şi acum şi pururea şi în vecii vecilor. Amin (a Născătoarei). 

Roagă pe Cel Întrupat din tine mai presus de gând şi de cuvânt, Ceea ce eşti de 
Dumnezeu dăruită, ca să ne mântuim noi, cei ce cu dragoste te cinstim pe tine şi cu 
un glas cântăm: Binecuvântat eşti, Dumnezeul părinţilor noştri. 

Cântarea a 8-a 

Irmos: Tinerii cei de Dumnezeu... 


Stih: Sfinţilor mucenici, rugaţi-vă lui Dumnezeu pentru noi. 


Dezrădăcinând spinii înşelăciunii, mucenice, te-ai arătat pom prea frumos al 
Raiului, aducând prin dumnezeiescul dar, roadele dreptei credinţe. 


Stih: Sfinte mucenice Calistrat, roagă-te lui Dumnezeu pentru noi. 


Privind la nădejdiile cele viitoare, cu îndrăzneală ai năvălit către lupte şi biruind, 
după lege ai fost încununat, Sfinte Calistrat. 


Binecuvântăm pe Tatăl, pe Fiul şi pe Sfântul Duh, Domnul. 


Biserica ta câştigând-o casă de vindecare, cei ce cu dreaptă credință năzuiesc la 
dânsa şi se izbăvesc de cele rele, te laudă cu credinţă, mărite mucenice Ghimnasie. 


Şi acum şi pururea şi în vecii vecilor. Amin (a Născătoarei). 


Ca una care eşti mai presus decât toate făpturile, de Dumnezeu dăruită Fecioară, 
fereşte cugetul meu nevătămat de smintelile înşelătorului, prea curată. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 

Tinerii cei de Dumnezeu cuvântători în cuptor, împreună cu focul fiind şi văpaia 
călcând-o, au săltat: Binecuvântaţi, toate lucrurile Domnului, pe Domnul! 


Cântarea a 9-a 
Irmos: Înfricoşatu-s-a tot auzul... 
Stih: Sfinte mucenice Calistrat, roagă-te lui Dumnezeu pentru noi. 


Tămăduiri izvorăşte sicriul moaştelor tale tuturor celor ce au trebuință, mucenice 
Calistrat; căci cu adevărat încetează patimile cele ce anevoie se vindecă şi goneşte 
întunericul duhurilor celor necurate, cu lucrarea, cu puterea şi cu darul Dumneze- 
iescului Duh. 


Stih: Sfinţilor mucenici, rugaţi-vă lui Dumnezeu pentru noi. 


Arătatu-v-aţi, mucenici ai lui Hristos, ca un lanţ de Dumnezeu împletit, ţinându-vă 
unul de altul cu darul, alergând către înălțime şi sfințind pământul cu vărsarea sân- 
gelui. Pentru aceea, veselindu-ne, cu credinţă prăznuim pomenirea voastră. 


Stih: Sfinţilor mucenici, rugaţi-vă lui Dumnezeu pentru noi. 


Cunună neveştejită şi mărire veşnică, bucurie şi veselie care nu are sfârşit şi 
Impărăţia Cerurilor ai primit cu cei ce împreună cu tine s-au nevoit, Sfinte Cali- 
strat, de Dumnezeu înţelepţite; cu care împreună adu-ţi aminte de noi, către Dom- 
nul. 


Slavă Tatălui şi Fiului şi Sfântului Duh. 


Dumnezeiasca pomenire a înţeleptului mucenic Calistrat şi a Sfântului Ghim- 
nasie şi a nevoitorilor celor împreună cu dânşii astăzi, strălucind mai luminat 
decât soarele, luminează toate marginile cu razele sale. Cu ale căror rugăciuni, 
Hristoase, izbăveşte-ne pe noi de osândă. 


Și acum şi pururea şi în vecii vecilor. Amin (a Născătoarei). 


Cu glasul Arhanghelului Gavriil cu veselie grăim către tine: Bucură-te, bucuria 
credincioşilor! Bucură-te, sfeşnicul cel de aur şi masă, munte şi uşă înţelegătoare! 
Bucură-te, căruță dumnezeiască a Împăratului Hristos! Bucură-te, dezlegarea bles- 
temului, Ceea ce eşti Preabinecuvântată. 

Irmosul: Infricoşatu-s-a tot auzul de nespusa lui Dumnezeu pogorâre, căci Cel 
Preaînalt de voie S-a pogorât până şi la trup, din pântece fecioresc făcându-Se Om. 
Pentru aceea pe prea curata Născătoarea de Dumnezeu credincioşii o mărim. 


Sedelna, glasul al 5-lea. Podobie: Pe Cuvântul Cel împreună... 


Să lăudăm chinurile mucenicului Calistrat, o, credincioşilor; să prea mărim oste- 
nelile Sfântului Ghimnasie; şi împreună să fericim cu osârdie pe cei ce cu dragoste 
vitejeşte s-au nevoit şi să grăim către dânşii: ostaşi ai dreptei credinţe, cereţi să se 
dăruiască nouă pace şi mare milă. 


Sedelna Preasfintei Născătoare de Dumnezeu, glasul al 5-lea. Podobie: Pe Cu- 
vântul Cel împreună... 


Viforul patimilor mă tulbură, prea curată şi mă îneacă şi nu încetează aducându-mi 
povară de supărări. Ci, tu mă miluieşte, Născătoare de Dumnezeu, ceea ce eşti 
bună şi mă scapă de primejdii, căci ai şi voie şi putere, ca ceea ce eşti Maică a 
Dumnezeului tuturor. 


Sedelna Sfintei Cruci şi a Preasfintei Născătoare de Dumnezeu, glasul al 5-lea. 
Podobie: Pe Cuvântul Cel împreună... 


Văzând că ai fost pironit pe Cruce, îndelung Răbdătorule şi cu sulița ai fost împuns 
în coasta Ta cea prea curată, Îngăduitorule Hristoase şi mult Îndurate, Ceea ce, fără 
patimă, în chip de negrăit Te-a născut cu Trup, se tânguia şi plângea. Dar lăuda 
Dumnezeiasca şi multa şi nemărginita Ta pogorâre. 

Imnografie 


Condacul Sfinţilor mucenici Calistrat şi Ghimnasie şi al celor împreună cu dânşii: 
Ca o stea foarte mare ai strălucit în lume, întinzând razele nevoinţelor şi ale minu- 
nilor tale, luminând pe toţi cei ce cântă: Bucură-te, Sfinte Calistrat, lauda muce- 
nicilor. 


Condacul Sfinţilor mucenici Calistrat şi Ghimnasie şi al celor împreună cu dânşii: 
Toată osteneala voastră, săvârşind astăzi Biserica, sfinților vă laudă în taină pe voi, 
ca pe cei ce aţi pătimit pentru dânsa, dumnezeieştilor mucenici, bunilor biruitori 
prea înţelepţi. 


Troparul Sfinţilor mucenici Calistrat şi Ghimnasie şi al celor împreună cu dânşii: 
Mucenicii Tăi, Doamne, întru nevoinţele lor, cununile nestricăciunii au dobândit 
de la Tine, Dumnezeul nostru. Că având tăria Ta, pe chinuitori au învins; zdrobit- 
au şi ale demonilor neputincioase îndrăzniri. Pentru rugăciunile lor, mântuieşte 
sufletele noastre, Hristoase Dumnezeule. 


Condacul Sfinţilor mucenici Calistrat şi Ghimnasie şi al celor împreună cu dânşii: 
Răni de multe feluri suferind şi vădit primind cununi de la Dumnezeu, fericiţilor, 
rugaţi-vă lui Hristos pentru noi, cei ce săvârşim pomenirea voastră cea sărbăto- 

rească, prea mare Calistrat, împreună cu cei ce au pătimit cu tine, ca să împace tur- 
ma şi poporul Său, căci EI este Întărirea credincioşilor. 


(Video) Troparul Sfântului mucenic Calistrat şi al celor împreună cu dânsul patru- 
zeci şi nouă de mucenici - Interpret: Otilia Simeria: 
https://doxologia.ro/tropare/video-sfantul-mucenic-calistrat-cei-impreuna-cu-dansul- 
patruzeci-noua-de-mucenici-tropar 

Vieţile Sfinţilor - Pătimirea Sfântului mucenic Calistrat şi a celor împreună cu 
dânsul 


/ 


Văzând zavistnicul vrăjmaş turma cea aleasă a lui Hristos din zi în zi înmulţindu- 
se, s-a sculat asupra ei cu mare mânie, vrând ca pe toate oile cele cuvântătoare să le 
răpească şi să le piardă. Având ca unelte la acest lucru pe cei mai împietriți şi fără 
de omenie care s-ar putea numi mai bine fiare iar nu oameni: pe Dioclețian (284- 
305) şi Maximian (286-305), împărați păgâni ai Romei, pe aceştia i-a pornit ca pe 
nişte lupi răpitori asupra turmei lui Hristos şi printr-înşii cu răzbunare şi cu 
nemilostivire au împuţinat-o. Pentru că, atâta mânie le-a revărsat în inimă asupra 
creştinilor, încât lăsând toate celelalte griji ale împărăției, şi-au îndreptat vederile 
lor spre aceasta cu toate puterile ca să piardă cu desăvârşire pe toţi creştinii. 
Crezând că acel gând şi lucru al lor este cel mai cinstit şi mai de căpetenie decât 
toate celelalte lucrări mari ale împărăției şi decât cele slăvite biruinţi şi dănţuiri 
asupra vrăjmaşilor lor, pentru aceea şi chinuitorii, conglăsuind în răutate, au trimis 
pe la toate marginile împărăției lor, ca de pretutindeni să silească pe creştini la 
jertfe idoleşti, iar pe cei ce nu se vor supune să-i muncească, să-i ucidă, şi cu 
felurite morţi să-i piardă. 


Aşa făcându-se acestea, mulţi din cei credincioşi şi osârduitori iubitori de Hristos 
s-au împodobit cu cununa mucenicească, iar alţii de la Biserica luptătoare au trecut 
la cea triumfătoare, cântând cântare de biruinţă asupra vrăjmaşilor. Intre mulţi alții, 


kkhkhkkhkhkrikhkkhkhkhkhhkkhkihkhkhikikyikyk 


e Xe Xe e e Xe Xe e e e Xe Xe e e e e 2 e De e e e e e e e e 2 e e e Xe XX 


kkkkhkkhkhkkhkhkkhkhkikhkihkikhkihkikhkikir ki 


Xp XP Xp Xe Xe XP XP Xe Xe Xe Xe Xe e e e Xe Xe e e e Xe Xe e e e Xe Xe Xe e e eX XX 


unul ca acesta s-a arătat viteazul ostaş al lui Hristos, Calistrat, care a mers pe calea 
cea frumoasă a muceniciei, însă nu singur, ci cu mulți alții, şi călcând pe 
vrăjmaşul, a stat înaintea biruitorului lumii Hristos, purtând şi arătând ranele cele 
ce le-au luat pentru Dânsul, şi luând plata nevoinţei sale. 


Locul naşterii fericitului Calistrat, al acestui pătimitor al lui Hristos, era Carta- 
gina din Africa, de unde l-au luat la slujba ostăşească, aşezându-l în tabăra 
voievodului Persentin, în care strălucea cu mărire numai el singur, ca o stea într-o 
noapte neluminată de lună, pentru că toţi ostaşii cei împreună cu el erau împâclaţi 
cu întunericul idoleştii nedumnezeiri şi numai el strălucea ca lumina Sfintei 
credinţe, la care îl învățase tatăl său care era creştin. 


Tatăl lui învățase de la moşul lui, cel cu numele Neocor, care în vremea patimilor 
celor de voie ale Domnului nostru lisus Hristos se aflase în Ierusalim, pe vremea 
lui Ponţiu Pilat, slujind în oaste şi, după ce văzuse toate minunile cele ce s-au făcut 
la moartea şi la învierea Domnului, a crezut în Dânsul. Şi botezându-se de către 
apostoli, s-a întors la casa sa, ducând mărgăritarul cel de mult preţ al credinţei celei 
în Hristos, prin care pe fiul său, adică pe tatăl lui Calistrat, şi pe toţi casnicii săi 1-a 
îmbogăţit, spunându-le lor toate cele despre Iisus Hristos, pe care singur cu ochii 
săi le-a văzut, şi pe cele ce le-a auzit de la apostoli. 


Aceeaşi duhovnicească şi nefurată bogăţie a credinţei moştenind şi Sfântul 
Calistrat după moşul şi după tatăl său, îmbogăţea cu ea pe acei care putea, 
învățându-i în taină cunoştinţa adevărului, şi întorcând la Dumnezeu suflete 
omeneşti. Din pricina aceea se sminteau ostaşii cei ce erau împreună, şi îl pândeau 
cu de-adinsul, ca să poată şti de dânsul dacă este creştin cu adevărat sau nu. 


Deci, dar, fiind el cu voievodul taberii sale în Roma, s-a făcut cunoscută creşti- 
neasca lui dreaptă credinţă în acest fel: Avea obicei, fericitul, ca în toate nopțile să 
se scoale la rugăciune şi să se roage din destul în taină. Şi odată când, după 
obiceiul său, sculându-se se ruga, a simţit nişte ostaşi care se odihneau aproape de 
el. Aceştia, auzindu-l pe el că cheamă adeseori numele lui lisus Hristos, au cu- 
noscut bine că este cu adevărat creştin. Şi, căutând vreme potrivită, au spus voie- 
vodului Persentin cele ce auziseră. 


lar voievodul chemând îndată pe Calistrat, l-a întrebat zicând: "Oare sunt 
adevărate Calistrate, cele spuse despre tine de tovarăşii tăi?” 


EL E 

Apoi Persentin a poruncit ostaşilor să-i zică lui pe faţă, iar ostaşii au zis voie- 
vodului: "Numai să-i porunceşti stăpâne să jertfească idolilor şi îndată vei afla cine 
este, care este gândul lui şi ce credinţă are”. 


Deci, a poruncit voievodul lui Calistrat ca să aducă jertfă idolilor şi să se închine 
lor. 


lar Sfântul Calistrat a răspuns: Nu am învățat ca să aduc jertfă la mulți 
dumnezei, ci unuia Dumnezeu, Cel adevărat şi viu, care pe toate dintru neființă 
le-a adus, şi pe om din pământ l-a zidit. lar pe dumnezeii cei cinstiţi de voi, pe 
care mâinile omeneşti i-au făcut, îi numesc nu dumnezei, ci idoli, precum m-am 
învăţat din Sfânta Scriptură, care zice: "Toţi dumnezeii păgânilor sunt idoli, şi 
idolii păgânilor, argint şi aur, lucruri de mâini omeneşti”. 


Din aceeaşi Scriptură am învăţat a cunoaşte pe Dumnezeul cel ce petrece în 
ceruri şi Aceluia îi aduc jertfă de laudă şi "a da Celui prea Înalt făgăduinţele” 
(Psalm 49, 15). Deci, oare, pentru aceasta mă clevetesc aceştia pe mine, că 
cinstesc pe unul adevăratul Dumnezeu, iar nu pe dumnezei mincinoşi? S-ar fi 
căzut lor să mă clevetească, de m-ar fi ştiut că nu slujesc bine în rândurile 
ostaşilor, sunt fricos sau că fug de faţa vrăjmaşului. De ar fi fost aşa, apoi 
puteau să grăiască împotriva mea înaintea ta, voievodule, şi ţie ţi se cădea să 
asculți nişte clevetiri ca acestea. Dar, în nici unul din aceste cazuri neştiindu-mă 
vinovat, pentru ce asculți pe clevetitori? Şi la judecată mă aduci pe mine, numai 
pentru această singură vină, că dogmele mele nu se aseamănă cu ale voastre?" 


La aceste cuvinte voievodul a răspuns cu mânie, zicând: "Nu este acum vreme de 
vorbă cea mult ritoricească, ci vreme de munci grele şi pedepsiri cumplite, pe care 
degrab le vei lua, de nu te vei supune mie şi de nu vei jertți idolilor, cărora şi 
împăratul însuşi se închină. Au doar nu mă ştii pe mine că sunt aspru, putând şi 
mai înainte de munci a-i înfricoşa pe toți numai cu căutătura şi cu glasul?" 


Iar Sfântul Calistrat a răspuns: YMânia fa şi scrâşnirea dinţilor tăi măcar deşi 
aduc frică, însă este vremelnică, dar cu mult mai groaznică este frica şi 
scrâşnirea dinţilor cea veşnică, în care a cădea mă tem foarte şi numai singură 
pomenirea ei mă înfricoşează foarte”. 


Iar voievodul, neputând să-şi ţină mânia sa, a poruncit ca întinzând pe sfântul să-l 
bată. 

Și bătându-l mult, nimic de nerăbdare n-a arătat şi grăia către Dumnezeu zicând: 


lar văzând chinuitorul sângele lui curgând din rane ca pârâul, a poruncit să-l 
slăbească din munci şi i-a zis lui: "Acestea sunt începuturile răsplătirilor tale 
pentru neascultarea ta, Calistrate! Te sfătuiesc deci, bine să faci ceea ce i-am zis 
şi să scapi de cele mai mari munci care te aşteaptă căci mă jur pe zei că de nu te 
vei supune poruncii împăratului, apoi mâinile chinuitorilor vor zdrobi în bucăţi 
trupul tău, şi sângele tău îl vor linge câinii, iar carnea ta o vor mânca leii; cu aşa 
amară moarte vei pieri”. 


Iar viteazul Calistrat a răspuns: 


După aceste cuvinte, mâniindu-se mai mult voievodul, a poruncit să aştearnă pe 
pământ hârburi ascuţite, şi întinzând gol pe ele pe Sfântul Calistrat, să-l târască 
mult, adăugind durere peste durere rănitului său trup. lar după ce sfântul le-a răbdat 
pe acelea, a poruncit chinuitorului, că punând o pâlnie în gâtlejul lui, să toarne apa 
ca într-un burduf. 


După ce s-a făcut şi aceasta, a zis chinuitorul: "De nu vei jertfi idolilor, Calistrate, 
îndată te voi arunca în mare, căci mă tem ca să amăgeşti şi pe alți ostaşi, dacă nu 
fe voi pierde degrab"”. 


Răspuns-a mucenicul: 


Iar voievodul, aprinzându-se de iuţime foarte tare, a zis: "Necuratule şi ticălosule, 
moartea este acum deasupra capului tău, iar tu Biserică mai gândeşti a zidi şi a-i 
aduce pe mulți la Dumnezeul tău?!" 

Aceasta zicând, îndată a poruncit să aducă un sac de piele, în care băgând pe 
sfântul mucenic, l-a aruncat în adâncul mării, iar el sta pe mal, vrând să vadă 
înecarea lui. 


Sacul acela în care era Sfântul Calistrat, ca Ilona în pântecele chitului, după 
dumnezeiasca voie s-a lovit prin repeziciunea apei de o piatră ascuţită, care se 
întâmplase a fi în mare, şi s-a spart. lar pe Sfântul Calistrat, luându-l doi delfini 
pe spatele lor, îl purtau pe deasupra apei, până ce, scoțându-l, l-au lăsat la mal 
cu blândeţe. Iar sfântul cânta cu veselie: 


Aşa cântând sfântul cu glas de bucurie, VOIE OSTESIIOE, şi alersând 


la dânsul, au căzut la picioarele lui, rugându-l ca să-i scoată şi pe ei din 
înşelăciunea cea idolească, şi să-i ducă la Hristos Dumnezeul său. Și era 
care ziceau: "Iată, am cunoscut că Dumnezeul 
tău este Mare şi Adevărat, care din adâncul mării te-a izbăvit pe tine”. 


Iar fericitul mucenic a zis: 


Acestea grăindu-le, şi-a întins spre cer mâinile 
sale, şi ridicându-şi ochii se ru 


lar voievodul, văzând ceea ce se făcuse, s-a mirat şi a zis: "Mă jur pe luminatul 
soare, că este plin omul acela de mari farmece, căci a ieşit şi din mare, şi precum 
a făgăduit, a amăgit pe ostaşii mei cu vrăjile lui”. 


Apoi către sfântul a zis: "Eu voi strica farmecele tale degrab, Calistrate, şi vei şti 
atunci cine este Persentin, slujitorul marilor zei, şi cine este Cel Răstignit pe Care- 
L cinsteşti, şi spre Care în zadar nădăjduieşti”. 


Apoi a şezut la judecată, şi a poruncit ca pe toţi ostaşii cei ce crezuseră să-i bată 
tare, sfărâmându-le încheieturile. 

Iar ei, bătuţi fiind, cum ar spune cu o singură gură toți ziceau: "Doamne lisuse 
Hristoase! Fii ajutător robilor Tăi, şi ne dă nouă până în Sfârşit răbdare, căci 
pentru Tine de voie pătimim, aşa am vrut. Şi să fie păzit de Tine şi învățătorul 
nostru şi păstorul Calistrat, ca de la dânsul să ne învăţăm mai desăvârşit a Te 
cunoaşte pe Tine Unul Dumnezeu, căci acum ca oile cele pierdute suntem 
înaintea Ta, Doamne". 


lar după ce s-a alinat puţin mânia lui Persentin, a poruncit ca, încetând de a-i mai 
bate pe ei, să-i ducă în temniţă până ce se va gândi ce să facă cu dânşii. Căci îl 
cuprinsese nu puţină mâhnire, pentru că oastea de sub comanda lui se împuţinase 
cu cincizeci de ostaşi. 


Aruncaţi fiind ei cu Sfântul Calistrat în temniţă, au învăţat de la dânsul 
desăvârşit cunoştinţa lui Dumnezeu. Pentru că sfântul le spunea, începând de la 
zidirea lumii, şi de călcarea de porunca a omului cea din Rai, până la întruparea 
lui Hristos, şi până la patimile cele de voie şi la Înviere. Încă le-a spus lor de 
judecata viitoare, despre suflet, despre viaţa ce va să fie, despre răsplătirea 
drepţilor, şi despre muncile păcătoşilor în iad. Şi toate tainele Sfintei credinţe 
spunându-le lor, i-a întărit spre muceniceasca nevoinţă. 


lar a doua zi, voievodul a şezut în divan la judecată, înconjurat de mulțime de 
oaste. Şi scoțând din temniţă pe Sfântul Calistrat cu cei împreună cu dânsul, a 
început a zice: "Spune-mi mie, Calistrate, tu şi cei ce sunt cu tine, oare veți aduce 
jertfă zeilor, ca din chinurile grele să vă mântuiţi? Sau mai stăruiţi încă la cea 
dintâi nesupunere a voastră?" 


Iar Sfântul Calistrat a zis: 


Apoi voievodul a zis către dânşii: "Voi înșelaților, ce ziceţi?” 


Iar ei au răspuns: "Suntem creştini, mărturisim pe unul Dumnezeu care a Zidit 
cerul şi pământul şi credem într-însul, şi într- Unul născut Fiul Lui, în Domnul 
nostru lisus Hristos, şi în Sfântul Duh, precum ne-a învăţat pe noi bunul nostru 
învăţător Calistrat”. 


Acestea cu un glas zicându-le sfinţii, voievodul a poruncit să-i bată tare pe ei, pe 
rând, pe câte unul. Apoi, legându-le mâinile şi picioarele, a poruncit să-i arunce 
într-un iezer ce era acolo aproape, şi când era să-i arunce, se ruga sfântul lui 

Dumnezeu, zicând: 


Deci, legaţi fiind ei şi aruncaţi în apă, îndată s-au dezlegat legăturile lor, şi stăteau 
în apă cu feţe luminoase, bucurându-se de botezul lor. Şi s-a văzut o cunună foarte 
frumoasă de sus pogorându-se, şi un glas s-a auzit zicând: 


ȘI 
odată cu glasul, s-a făcut cutremur mare de pământ; iar aflându-se acolo aproape, 
un idol al oarecăruia spurcat zeu păgânesc a căzut de cutremur, şi ca praful s-a 
risipit. Acest lucru văzându-l alţi ostaşi, o sută treizeci şi cinci, şi din cer auzind 
glasul cel ce venise spre Calistrat, au crezut în Domnul nostru. 


Însă nimic nu le-a zis lor voievodul, temându-se de gâlceava şi de tulburarea cea 
din tabără, fără numai pe cei dintâi patruzeci şi nouă cu Sfântul Calistrat, a 
poruncit ca iar să-i arunce în temniţă, între care aflându-se Sfântul Calistrat, a zis 
către dânşii: 


Şi sculându-se toţi, şi înălțându-şi mâinile cu ochii spre cer, făceau rugăciune 
cu Calistrat, zicând: "Doamne Dumnezeule, Cel ce voieşti ca toţi oamenii să se 
mântuiască şi la cunoştinţa adevărului să vină, Cel ce ai scos această turmă a Ta 
din gurile leilor şi ai chemat-o la mântuirea cea veşnică, învredniceşte-ne pe noi 
ca în Sfânta credinţă să ne sfârşim, prin care credem în Tine, Dumnezeul 
nostru, şi ne dă nouă ca la Tine să venim fără de prihană şi curaţi, să ne arătăm 
sfintei feţii Tale şi să ne închinăm Ţie, Celui binecuvântat în veci”. 


Și se rugau Sfântul Calistrat şi toți sfinții mucenici cu stăruinţă. lar după ce s-a 
înnoptat, au intrat în temniţă, după porunca chinuitorului. Şi alţi ostaşi din tabără, 
cu săbiile scoase, i-au tăiat pe toţi în bucăţi. 


Aşa, Sfântul Calistrat şi cei împreună cu dânsul mucenici s-au nevoit bine, suferind 
cu statornicie până la sânge pentru Domnul lor. Iar sfintele lor moaşte s-au adunat 
şi au fost îngropate cu cinste de acei o sută şi treizeci de ostaşi care au crezut în 
Hristos. 

Tot de către aceştia s-a zidit mai pe urmă şi Biserica deasupra sfintelor lor moaşte 
şi s-a împlinit cuvântul cel mai înainte zis al Sfântului Calistrat, pe care către 
Persentin l-a grăit: "În mijlocul cetăţii acesteia voi zidi Biserică”, care măcar deşi 
nu în viaţă, s-a zidit după muceniceasca lui moarte şi se proslăveşte într-însa 
numele Domnului Dumnezeu şi Mântuitorului nostru lisus Hristos, căruia şi de la 
noi să-l fie slavă, în vecii vecilor. Amin. 


(Istorisire după Sfântul Simeon Metafrast) 

Sinaxar - Pomenirea Sfântului mucenic Calistrat şi a celor împreună cu 
dânsul 49 de Sfinţi mucenici 


În această lună (septembrie), în ziua a douăzeci şi şaptea, pomenirea Sfântului 
mucenic Calistrat şi a celor împreună cu dânsul 49 de Sfinţi mucenici. 


Aceşti sfinţi au trăit în Roma, în zilele împăratului Dioclețian. Sfântul Calistrat 
fund prins de Persendin stratilatul şi mărturisind că Hristos este Dumnezeu 
adevărat, a fost bătut foarte. După aceea l-au pus peste nişte hârburi ascuţite şi l-au 
tras peste ele; apoi l-au băgat într-un sac şi l-au aruncat în mare. Dar rupându-se 
sacul, a ieşit sănătos. 


Văzând minunea, cei patruzeci şi cinci de slujitori au crezut în Hristos; pe aceia 
bătându-i Persendin i-a băgat cu Calistrat în temniţă. 


Acolo el i-a învăţat despre judecată şi despre înviere şi despre suflet. După aceea 
ieşind din temniţă cu dânşii dimpreună şi făcând rugăciune, au dărâmat toţi idolii; 
şi văzând aceasta ceilalți o sută optzeci şi patru de slujitori au crezut şi ei, şi li s-au 
tăiat capetele tuturor. 

Sorin loniţe - Calendar Ortodox - Sfântul ierarh martir Antim Ivireanul, 
mitropolitul Ţării Românești; Sfântul mucenic Calistrat (+ 304), Sfânta 
muceniţă Epiharia (+ 303/305) 


Sfântul ierarh martir Antim Ivireanul 


Sfântul ierarh martir Antim Ivireanul s-a născut în Iviria (Georgia de astăzi) pe la 
anii 1650, din părinţi drepteredincioşi, loan şi Maria, primind numele de botez 
Andrei. 


Crescut în duhul tradiției ortodoxe, tânărul Andrei a primit de la Dumnezeu darul 
picturii şi sculpturii bisericeşti. Odată, năvălind turcii pe meleagurile sale natale, a 
fost luat rob şi a îndurat amărăciunile şi umilinţele vieţii printre cei străini de 
neamul lui şi de credinţa creştină. 


După un timp a fost răscumpărat de patriarhul Ierusalimului, Dositei Notara, care I- 
a şi tuns în monahism. Desăvârşindu-şi priceperea artistică şi cunoaşterea limbilor 
greacă, turcă şi arabă, Antim a fost trimis în Moldova, la laşi, ca stareț al Mă- 
năstirii Cetăţuia, pentru a organiza o tipografie grecească. Acolo a cunoscut lucre- 
rea cărturărească a Sfântului mitropolit Dosoftei şi a fost inițiat în meșteșugul 
tiparului de învățatul episcop Mitrofan al Hușilor. 


Pe la anul 1690 a venit în Ţara Românească, unde a fost rânduit de către bine- 
credinciosul voievod Constantin Brâncoveanu la tipărirea cărților bisericeşti. 

A fost stareţ la Mănăstirea Snagov, lângă Bucureşti, iar în vara anului 1691, fostul 
episcop al Huşilor, Mitrofan, i-a lăsat în grijă Sfântului tipografia Mitropoliei Ţării 
Româneşti. 


În vara anului 1694, înțelegând valoarea educaţiei prin carte a oamenilor, a creat la 
Snagov o renumită şcoală tipografică, ostenindu-se neîncetat pentru desăvârşirea 
„meşteşugului tipografiei şi îndreptărilor cuvintelor româneşti”, adevărate comori 
de cărți ieşind din mâinile lui, dintre care amintim câteva: Antologhionul, Evan- 
gheliarul, Floarea darurilor, Carte sau lumină, Octoihul, Capete de poruncă, Învăţă- 
tură bisericească, Mărturisirea ortodoxă, primul Liturghier greco-arab, Ceaslovul 
greco-slavo-român. 


La 16 martie 1705 a fost ales episcop de Râmnicu Vâlcea, dovedind şi aici 
frumoase calităţi de bun iconom şi om de carte, tipărind în mai puţin de trei ani 9 
cărți, cea mai importantă fiind Tomul bucuriei, cu aproape 800 de pagini, cu- 
prinzând cinci lucrări polemice îndreptate împotriva apusenilor, care încercau să 
dezbine Ortodoxia şi în Ţările Române, mai ales în Ardeal. 


S-a preocupat şi de repararea, zugrăvirea şi sfințirea multor biserici şi a mă- 
năstirilor Strehaia, Surpatele, Cozia şi Govora. Cu totul deosebit este faptul că 
vlădica Antim a început seria unor tipărituri menite să ducă la biruinţa limbii 
româneşti în Biserica noastră. Astfel, în 1706 a tipărit Molitvelnicul, prima ediție 
românească în Muntenia. 


La 22 februarie 1708, în Duminica Ortodoxiei, a fost înscăunat mitropolit al Ţării 
Româneşti ca urmare a recomandării testamentare a mitropolitului Teodosie, cel 
care păstorise credincioşii din Ţara Românească timp de 40 ani. 


Imediat după înscăunare, Antim a mutat tipografia de la Râmnic la Târgovişte, 
unde a imprimat alte 18 cărți, dintre care Il în româneşte. In anul 1713 a tipănit 
Liturghierul, integral în româneşte, consfințind biruinţa limbii române în cultul 
Bisericii. 


Cea mai valoroasă lucrare a mitropolitului Antim o constituie Didahule. Sunt 28 de 
predici rostite în cursul arhipăstoririi sale, la diferite sărbători împărăteşti sau ale 
Maicii Domnului şi ale sfinților, la care se adaugă şapte cuvântări ocazionale. 


Mitropolitul Antim a desfăşurat o bogată activitate tipografică (63 de cărți, 39 fiind 
lucrate cu mâna sa, 21 în limba română). 

Sfântul n-a tipărit cărți pentru a-i rămâne numele însemnat pentru posteritate, ci a 
ales pe acelea care erau cele mai de folos preoților şi credincioşilor, pe înţelesul 
tuturor, în limba vorbită a poporului, limbă pe care el a îmbogăţit-o şi a înfru- 
museţat-o, devenind astfel întemeietorul limbii literare şi liturgice româneşti. 


Începută în primăvara anului 1713, Mănăstirea tuturor Sfinţilor, construită în 
Bucureşti de mitropolitului Antim, după planurile proprii, poartă cu adevărat 
pecetea sufletească a ctitorului ei. 


„Această sfântă biserică, ce am zidit întru slava lui Dumnezeu şi întru cinstea şi 
pomenirea tuturor Sfinţilor, fiind rodul ostenelilor mele cele multe, am dat-o şi am 
închinat-o cu mare plecăciune şi cucernicie marelui Dumnezeu” - scria mitropolitul 
Antim în Aşezământul Mânăstirii, testamentul pe care l-a lăsat vieţuitorilor acestui 
sfânt locaş. 


Acestea le-a scris cerându-le să-şi împlinească menirea cât mai deplin, potrivit 
poruncilor evanghelice, spre folosul şi mântuirea credincioşilor, spre ajutorarea 
celor lipsiţi şi spre mângâierea celor întristaţi. Nici o altă personalitate, în vremea 
aceea, nu s-a aplecat cu atâta hotărâre şi curaj, cu atâta dragoste şi înţelegere spre 
cel săraci şi uitaţi. 


Bun patriot şi luptător împotriva asupririi turceşti care deja prevestea instalarea 
regimului fanariot, mitropolitul Antim a fost arestat, în martie 1716, şi a îndurat 
umilinţe şi chinuri în temniţele domneşti până toamna, când a fost caterisit pe 
nedrept, fiind condamnat la închisoare pe viaţă la Mănăstirea Sfânta Ecaterina din 
muntele Sinai. 


Pe drum însă, ostaşii turci l-au omorât şi i-au aruncat trupul în apele râului Tungia, 
lângă Adrianopol. 


Prin faptele şi darurile sale deosebite, prin smerenia sa, prin dragostea de Biserică 
şi de semeni, prin îndemnurile la pocăință, Sfântul Antim a luminat viaţa duhov- 
nicească a vremii sale. 


Abia în anul 1966, Patriarhia Ecumenică a ridicat caterisirea ce fusese aruncată în 
mod nedrept asupra Sfântului Antim, pentru ca în anul 1992, mitropolitul Antim 
Ivireanul să fie trecut în calendar, ca Sfânt ierarh şi sfinţit mucenic, rânduindu-se 
ca zi de pomenire 27 septembrie. 

Pentru rugăciunile lui, Doamne lisuse Hristoase, Dumnezeul nostru, miluieşte-ne 
pe noi. Amin. 


Sfântul mucenic Calistrat 


Sfântul mucenic Calistrat (ș 304) - S-a născut în orașul Cartagina din Africa din 
părinți creştini. 


Tânărul Calistrat a intrat în armată, într-una dintre legiunile Romei, sub comanda 
lui Persentin, în timpul persecuțiilor împăraților Dioclețian și Maximian. 


Într-o noapte, pe când Sfântul mucenic Calistrat se ruga, câţiva ostași îl aud 
pronunţând numele Mântuitorului lisus Hristos, fapt pentru care a doua zi l-au adus 
în faţa tribunalului. Fiind pus să jertfească idolilor, acesta refuză şi este băgat într- 
un sac de piele şi aruncat în mare. 


Pentru că scapă în mod miraculos, alți 49 de ostaşi se alătură sfântului mucenic, 
pătimind alături de acesta, fiind omorâți noaptea în temniță. 


Sfânta muceniţă Epiharia 


Sfânta muceniţă Epiharia (ţ 303/305) a suferit moarte martirică în timpul îm- 
păratului Dioclețian, în Roma, din ordinul patricianului Chesarie, prefectul Romei. 

Proloage - Sfântul mucenic Calistrat şi cei împreună cu dânsul (3 304) 

Luna septembrie în 27 de zile: Sfântul mucenic Calistrat şi cei împreună cu 
dânsul (7304) 


Locul de naştere al Sfântului Calistrat a fost Cartagina, din Africa, iar cu slujba 
ostăşească era la Roma, în zilele împăratului Dioclețian (284-305) şi ţinea de ta- 
băra cruntului dregător Persentin. 


Deci, pe când era el cu toată tabăra lui la Roma, s-a făcut cunoscută creştineasca 
lui dreaptă credinţă şi fiind prins de Persentin şi mărturisind că Hristos este Dum- 
nezeu adevărat, a fost bătut cumplit, de curgea sângele din rănile lui, ca pârâul. A 
fost, apoi târât cu trupul gol pe un loc cu hârburi ascuţite, şi băgându-l într-un sac, 
slujitorii l-au aruncat în mare, dar rupându-se sacul, sfântul a ieşit sănătos din valu- 
rile apei. 


Şi, văzând această minune cei patruzeci şi cinci de slujitori care-l bătuseră au cre- 
zut în Hristos. 


Și Persentin dregătorul a pus de i-a bătut şi pe aceştia şi i-a băgat împreună cu 
Calistrat în temniţă. 

Şi-i învăţa Sfântul Calistrat în temniţă pe toţi despre Judecată, despre Înviere şi de- 
spre suflet şi celelalte dogme ale credinţei. 


Iar când i-a scos din temniţă şi-i ducea pe toţi din nou la judecată, trecând ei pe 
lângă un templu păgân şi făcând rugăciune, toţi idolii din templu au căzut la pă- 
mânt, sfărâmându-se ca de un cutremur. 


Cei de faţă, 184 de slujitori văzând aceasta, au crezut şi au mărturisit şi ei pe Hri- 
stos. 


Deci tuturor acestora, împreună cu Sfântul Calistrat, li s-au tăiat capetele în ziua de 
27 septembrie. 


Dumnezeului nostru, slavă ! 


Întru această zi, cuvânt al Sfântului Evagrie, despre faptul de a nu judeca pe 
aproapele 


Vezi vreun păcat mai greu, decât a judeca pe aproapele? Ce, dar, este mai greu 
decât acela? Că aşa îl urăşte Dumnezeu şi se întoarce de la unul ca acela, precum 
urăşte cineva pe un vrăjmaş al său. Deci, oare, nu suntem datori a ne cutremura şi a 
ne teme? 
2 e 

Că ştiţi ce s-a întâmplat Stareţului aceluia care, auzind de un frate ce căzuse în 
desfrânare, a zis: "O, rău a făcut! ”. Oare, nu ştiţi cât de înfricoşător grăieşte de 
dânsul în Pateric? Că a adus Îngerul sufletul fratelui ce greşise şi i-a zis lui: 
"Vezi, cel pe care l-ai osândit, a adormit. Deci, unde porunceşti ca să-l pun? 
Întru împărăție sau la osândă?” Şi, iarăşi, a zis îngerul către stareţul acela: "De 
vreme ce tu eşti judecător drepţilor şi păcătoşilor, spune, ce porunceşti pentru 
acest smerit suflet ? Oare, îl vei milui pe el sau chinurilor îl vei da?" 


Și aşa, acel stareţ se minuna şi se înspăimânta de o hotărâre îngerească, precum 
aceea. Și şi-a petrecut cu suspinuri şi cu lacrimi cealaltă vreme a vieţii sale şi se 
ruga lui Dumnezeu cu mulțime de osteneli, ca să-l miluiască pentru păcatul 
acela. Şi a căzut el cu faţa sa la picioarele Sfântului Înger şi a luat iertăciune. 


Și, iarăşi, i-a zis lui Îngerul: “Iată, ţi-a arătat ţie Dumnezeu ce este mai greu, 
adică, aceasta de a judeca pe fratele tău şi niciodată, iarăşi, să nu faci lucrul 
acesta. lată, de acum iertat eşti.” Și dintr-această vreme, niciodată nu a încetat 
sufletul bătrânului dintr-un plâns ca acela, până ce a murit. 

Apoi, ce vom lua noi, osândind pe aproapele? Căci ni se cade nouă, fiecăruia, 
fraţilor, a lua aminte de noi înşine pentru ale noastre păcate. Că, lui Dumnezeu este 
cu putință a îndrepta sau a osândi, Celui ce ştie aşezarea fiecăruia şi puterea, 
precum Acela singur ştie. Că într-alt fel judecă pe episcop, într-alt fel pe domn şi 
pe boier, într-alt fel judecă pe egumen şi într-alt fel pe ucenic, într-alt fel pe bătrân 
şi într-alt fel pe tânăr, într-alt fel pe bolnav şi într-alt fel pe cel sănătos. Și cine va 
putea să ştie acele judecăţi ale Lui, fără numai El singur, Cel ce a făcut toate şi ştie 
toate? 


Intru această zi, cuvânt de învăţătură al lui Grigorie monahul: să nu ne lenevim 
la a noastră mântuire 


Nu este de cuviinţă, fraţilor, să ne lenevim la a noastră mântuire, nici să trecem cu 
vederea vremea cea dată nouă spre pocăință, pe care, iarăşi, a o mai dobândi, nu 
vom putea. Că foarte de primejdie lucru este, celor ce nu se pocăiesc acum şi aici. 


Să ne pocăim, drept aceea, de păcatele noastre, până ce nu ne ajunge pe noi 
moartea. Că de acolo nu ne vom putea întoarce, de vreme ce nu este întoarcere de 
acolo, ci vom merge în pământul cel întunecat al întunericului celui veşnic, unde 
nu este lumină, nici viață pentru păcătoşi. Drept aceea, acum să ne pocăim, o, 
fraților, ca pe Dumnezeu milostiv să-L facem către noi înşine şi, să-l plăcem Lui 
prin fapte bune, prin post şi rugăciune, prin milostenie şi prin smerenie, prin 
curăţie şi prin iubirea de frați şi prin pocăință, neîndeletnicindu-ne cu deşer- 
tăciunile veacului acestuia. 


Să ne lepădăm de răutăţile lumeşti, să nu ne îmbrăcăm, iarăşi, cu patimile trupeşti, 
cu nesaţiul şi cu beţia şi cu pofta desfrânării, stricându-ne sufletul şi trupul. Că 
puţină este vremea noastră aici. Pentru aceasta, să ne grijim de sufletul nostru şi să 
căutăm mântuirea noastră, să ne ostenim spre Dumnezeu, pentru păcatele noastre. 


Și nu, adică, astăzi să ne pocăim şi să ne smerim, iar mâine să facem mai rele fapte. 
Că cel ce se pocăieşte de păcatele sale şi, apoi, iarăşi le face, ce sporeşte în 
pocăinţa sa, întorcându-se de la dreptate la păcat? Sau cum va fi auzită rugăciunea 
lui înaintea lui Dumnezeu? Că Dumnezeu găteşte asupra lui mânia Sa. Pentru că, 
precum multă este mila Lui, aşa sunt multe şi certările Lui şi pe fiecare, după 
faptele lui, îl judecă şi fiecare, după faptele sale, află. 


Fericit este omul cel ce poate face păcatul şi nu-l face. Şi amar de inima care 
cugetă în două părți şi de păcatul care umblă în două căi. Că Domnul pe cei cu un 
gând îi sălăşuieşte în casa Sa. 

Sfântul Nicolae Velimirovici - Proloagele de la Ohrida - Pomenirea Sfântului 
mucenic Calistrat 


Sfintul Nicolae Velimirovigi * 
pu V 

Acesta s-a născut în Cartagina. El a fost creştin de la sânul maicii sale, căci şi tatăl 
şi bunicul său fuseseră creştini. 


Unul dintre strămoşii Sfântului Calistrat, Neohor cu numele, fusese soldat în arma- 
ta romană staționată la Ierusalim, în vremea lui Pilat din Pont şi a Patimilor şi Răs- 
tignirii Domnului şi Mântuitorului nostru lisus Hristos. Văzând minunile dincolo 
de fire care se întâmplă sub ochii lui, Neohor a crezut în Domnul şi a fost învăţat 
credinţa de către unul din apostoli, care I-a şi botezat. 


Întorcându-se la casa lui din Cartagina, Neohor a adus cu sine din Palestina cre- 
dinţa creştină, ca pe un mărgăritar de mult preţ. 


Aşa s-a născut şi urmaşul lui, Calistrat, născut şi crescut în Sfânta şi dumnezeiasca 
credinţă creştină. 


Crescând Calistrat cu vârsta şi intrând în ordinul militar ca şi strămoşii lui, a văzut 
că din regimentul său el era singurul creştin. 


Unul dintre camarazii lui, văzându-l pe Calistrat că se trezeşte la miezul nopţii şi 
se roagă lui Dumnezeu, l-a raportat comandantului Persentinian că este creştin. 
Persentinian l-a torturat bestial după aceea pe Calistrat. Ca să se convingă că este 
într-adevăr creştin, el i-a poruncit lui Calistrat să jertfească idolilor, ceea ce Cali- 
strat a refuzat fără ocolişuri. Pentru aceasta el a fost bătut, torturat, apoi legat în sac 

şi aruncat în mare. Dar puterea lui Dumnezeu I-a ocrotit şi I-a scăpat şi Calistrat a 
ieşit din mare nevătămat şi viu. 


Văzând această minune, patruzeci şi nouă dintre camarazii lui au crezut în Dumne- 
zeul lui Calistrat, Mântuitorul şi Domnul lisus Hristos. Pentru aceasta au fost bătuţi 
cu sălbăticie şi aruncaţi împreună cu el în temniţă. 


În temniţă, Sfântul Calistrat i-a învăţat pe cei patruzeci şi nouă despre credinţă, de- 
spre Judecată, despre suflet, mucenicie şi viaţa de apoi. Ei au arătat astfel mare cu- 
raj în faţa chinurilor care au urmat, iar Domnul Şi-a arătat prin ei puterea Lui. 


Torţionarul mai apoi a trimis soldaţi la temniţă noaptea, care I-au asasinat acolo pe 
Calistrat şi pe toţi cei patruzeci şi nouă împreună cu dânsul. 


Ei au luat mucenicia pentru mărturisirea Adevărului la anul 304. La urmă, dea- 
supra sfintelor lor moaşte s-a ridicat o slăvită biserică. 

Cântare de laudă la Sfântul mucenic Calistrat 


ATA 
(///A Cd tă 


Sfântul Calistrat lui Dumnezeu s-a rugat, 


Mulţumindu-i Lui din tot cugetul său. 


Pe mucenic bestial chinuindu-l, 
Torţionarul îi grăieşte, batjocoritor: 
„Tu, acesta, ce în Răstignit ai nădejde, 
Cunoaşte că vei pieri, 

Cum pieri-vor din astă slăvită cetate 
şi toți ce ce cred întocmai ţie, 

până la unul!" 


Sfântul Calistrat lui Dumnezeu se roagă, 
Și astfel grăieşte către călău: 

„Tu păcătosul meu trup îl vei ucide, 

şi al meu sânge îl vei vărsa pe pământ, 
dar cunoaşte, călăule, că deasupra lui 
slăvită biserică se va înălța. 

Sabia ta fi-va aceea 

ce va împlini astă dorire a mea!" 


Precum a grăit Sfântul 
Aşa s-a şi întâmplat, 


Căci mucenicescul lui sânge a strigat ca o trâmbiţă 


Ce conșştiinţele oamenilor le-a trezit. 

Atunci cetatea s-a botezat, 
Inălțatu-s-a prorocita biserică, 
Iar a mucenicului sfântă dorire s-a împlinit. 


Sfântul mucenic Calistrat acum în ceruri şade, 
înconjurat de ceilalți sfinți mucenici 
împreună cu dânsul. 


Ei înaintea Tronului Ceresc pentru noi se roagă, 
împreună cu îngerii, 

Ca şi noi să ne mântuim, 

Ca şi întru noi Domnul 

Să Se proslăvească. 

Sinaxar - Sfântul Calistrat din Roma și cei 49 de mucenici dimpreună cu el 


Martiriul Sfântului Calistrat, manuscris bizantin, sec. al XI-lea 

Sfântul Calistrat a mărturisit la Roma pe vremea împăratului Dioclețian (284-304 
d. Hr.). Era de origine din Cartagina, iar părinţii, ca şi strămoşii lui, fuseseră 
creștini binecredincioşi. 


Când a crescut, Calistrat a intrat în armată romană ca recrut, dar nu şi-a părăsit 
evlavioasele obişnuinţe. Una dintre acestea era rugăciunea de seară. Unii dintre 
soldații păgâni l-au denunțat generalului Persentinos. 

Persentinos, şi el păgân, după ce a poruncit ca soldatul Calistrat să fie mai întâi 
supus la chinuri, a poruncit apoi să-l bage într-un sac legat la gură și să îl arunce în 
mare. Însă, în chip minunat, sacul s-a rupt, iar doi delfini l-au salvat pe Calistrat. 
49 dintre soldaţii care au văzut minunea au crezut în Hristos. Atunci, Persentinos, 
turbat de furie, a poruncit să li se taie tuturor capetele. 


Tropar, glasul al III-lea: Cu dumnezeiescul Duh fiind încins, mucenice Calistrat, 
cu strălucire te-ai arătat desăvârşit, azvârlind pe vrăjmaș prin înţelepciunea 
nevoinţelor tale, întru care I-ai adus lui Hristos ca tămâie poporul prea lăudat, pe 
atleţii cei ce au crezut prin tine, dimpreună cu care roagă-te pentru noi, care te 
lăudăm întru cântări. 


Condac, glasul al IV-lea: Ca o stea foarte mare ai strălucit în lume, întinzând 
razele nevoinţelor şi ale minunilor tale, luminând pe toți cei ce strigă: Bucură-te, 
Calistrate, lauda mucenicilor. 


Icos: Pe nevoitorul Domnului și marele ostaş şi prietenul Treimii și tăinuitorul 
celor negrăite şi râvnitorul lui lisus, adunându-ne, credincioşii, cu credință să-l 
lăudăm întru cântări cu bucurie, cinstindu-i luptele și vitejiile şi durerile, care a 
răbdat pentru Hristos, Împăratul tuturor. Cerând ca prin rugăciunile lui să câştigăm 
viaţa cea mai bună a Raiului, unde se veselesc cetele celor ce strigă: Bucură-te, 
Cali-strate, lauda mucenicilor. 


La Calistrat: 
Tăindu-se de sabie grumajii lui Calistrat, 
Cu ceata bine biruitorilor mucenici s-a numărat. 


La cei 49 de mucenici: 
A mucenicilor celor nouă împreună zecimea împătrită, 
Prin sabie tăindu-se, au primit cunună neveştejită. 


Sursa: 
https://www.pemptousia.ro/2014/09/sfantul-calistrat-din-roma-si-cei-49-de-mucenici- 


dimpreuna-cu-el/ 

Icoane 


Sfântul mucenic Calistrat, frescă, Mănăstirea Decani, sec. al XIV-lea 


CALISTRAT 

Troparul Sfinţilor Mucenici 
Calistrat şi Ghimnasie şi al 
celor împreună cu dânşii 


27 Septembrie - Glasul 4 


Mucenicii Tăi, Doamne, întru nevoinţele 
lor, cununile nesctricăciunii au dobândit 
de la Tine, Dumnezeul nostru. Că având 
tăria Ta, pe chinuitori au învins; 
zdrobit-au şi ale demonilor 
neputincioase îndrăzniri. Pentru 


rugăciunile lor, mântuieşte sufletele 
'/ noastre, Hristoase Dumnezeule. 

CALISTRAT 


Bucură-te, Sfinte mucenic Calistrat! 


